|  |  |  |  |  |
| --- | --- | --- | --- | --- |
| **Naziv akta: Nacrt Plana gospodarenja otpadom Grada Makarske za razdoblje od 2017. - 2022. godine** | | | | |
| **Razdoblje savjetovanja: 22.12.2017. godine do 21.01.2018. godine** | | | | |
| **Korisnik** | **Komentar** | **Datum** | **Status** | **Odgovor** |
| Petar Kelvišer | 1. U dijelu Plana vezanog za mjere prikupljanja miješanog komunalnog otpada i biorazgradivog komunalnog otpada zanemarena je realna mogućnost izgradnje bioplinskog postrojenja na području grada Makarske čime bi se u protivnom uvelike smanjila količina odlaganja biorazgradivog otpada uz mogućnost proizvodnje i iskorištavanja električne i toplinske energije.  2. U dijelu Plana vezanog za mjere odvojenog prikupljanja otpadnog papira, metala, stakla i plastike ne navodi se konkretna mjera postavljanja zelenih otoka s kontejnerima za staklo, svu plastičnu ambalažu, metal, tekstil, gumu, drvo, bio-otpad i elektronički otpad. Smatramo da je program selekcije otpada koji je već u uporabi kroz postavljanje Molokovih kontejnera necjelovit i parcijalan jer pretpostavlja samo selekciju papira, pet ambalaže i mješovitog otpada.  3. U dijelu Plana vezanog za izobrazno-informativne aktivnosti ne navodi se konkretan način izvođenja ovih aktivnosti, tko bih ih provodio i u kojoj dinamici. Smatramo da je u ovaj dio Plana potrebno uključiti što veći broj stručnjaka iz područja ekologije, eko-mehanike i inžinjeringa koji već doprinose radu civilnog sektora.  4. U dijelu Plana vezanog za opasni otpad ne navodi se zašto Grad Makarska ne raspolaže podacima o količinama ove vrste otpada i što se čini kako bi se ti podaci prikupili.  5. U dijelu Plana vezanog uz prikupljanje otpadnog tekstila i obuće ne navode se točne lokacije spremnika kao ni vremensko razdoblje u kojem je skupljeno 4900 kg tog otpada.  6. U dijelu Plana vezanog uz prikupljanje drvene ambalaže ne navode se postojanje spremnika za tu vrstu otpada.  7. U Planu nije navedeno kojim ovlaštenim sakupljačima i uz koju propisanu dokumentaciju je potrebno predati otpadne gume, ulja, baterije i akumulatore.  8. Planom se ne namjerava izgraditi ploha za odlaganje građevinskog otpada koji sadrži azbest što je loše jer se na makarskom području često izvode građevinski radovi, pogotovo pred sezonu.  9. U Planu se ne navodi koliko je otpada prikupljeno u zadnjoj akciji čišćenja plaže i kad je ona provedena.  10. U Planu se ne navode ovlašteni sakupljači građevinskog otpada.  11. Zašto Grad Makarska ne raspolaže podacima o količinama opasnog otpada i namjerava li po tom pitanju nešto poduzeti?  12. Kakva je suradnja Makarskog komunalca i Stamenog gospodarstva kao dvaju poduzeće u vlasništvu Grada po pitanju utvrđivanja postojećeg stanja zgrada i korištenih materijala?  13. Planira li se na službenim web stranicama Makarskog komunalca staviti priručnik "Sprječavanje nastanka otpada od hrane prilikom obavljanja turističko-ugostiteljske djelatnosti" kao i link (poveznicu) na stranicu Hrvatske burze otpada? | 21.1.2018. | -Odbijeno  -Primljeno na znanje  Primljeno na znanje  -Odbijeno  -Odbijeno  - Prihvaćeno  - Odbijeno  - Odbijeno  - Odbijeno  -Odbijeno  -Odbijeno  -Odbijeno  -Odbijeno | 1.Mjere prikupljanja miješanog komunalnog otpada i biorazgradivog otpada određene su državnim Planom gospodarenja otpadom Republike Hrvatske 2017.-2022. Obrada navedenih vrsta otpada izvodi se od strane ovlaštenih tvrtki za gospodarenje otpadom.  2. mjere prikupljanja odvojenog otpada (16 zelenih otoka) veće se provode u Gradu Makarska te su postavljeni i spremnici za tekstil. Planom gospodarenja otpadom planirano je postavljanje još dva zelena otoka .  3. Aktivnosti izvođenja izobrazno-informativnih aktivnosti biti će provedene sukladno Programu izobrazno-informativnih aktivnosti temeljem Plana gospodarenja otpadom Republike Hrvatske 2017.-2022. Plan gospodarenja otpadom Grada Makarske je strateški dokument i ne sadrži operativne podatke o načinu izvođenja aktivnosti. Građani će biti pravovremeno obaviješteni o provedbi navedenih aktivnosti.  4. Proizvođači opasnog/neopasnog otpada odgovorni su za pravilno gospodarenje otpadom (skladištenje i predavanje ovlaštenim sakupljačima) te nisu dužni dati podatke javnosti.  5. Podaci o lokacijama spremnika za otpadni tekstil i obuću su promjenjiva kategorija i nije potrebno navoditi iste u Plan gospodarenja otpadom. Informacije o lokacijama i navedenih spremnika dostupne su građanima putem web stranice Grada Makarske i tvrtke Makarski Komunalac d.o.o.  6. Drvenu ambalažu građani će moći ostavljati u reciklalžnom dvorištu.  7. Plan je strateški dokument i ne sadrži promjenjive kategorije kao što su ovlašteni sakupljači i propisana dokumentacija navedenih vrsta otpada. Podaci o propisanoj dokumentaciji nalaze se u Pravilnicima koji reguliraju gospodarenje navedenim vrstama otpada.  8. Sukladno važećim propisima nije dozvoljena izgradnja ploha za odlaganje građevinskog otpada koji sadrži azbest.  9. Plan je strateški dokument i ne sadrži promjenjive kategorije pa tako ni količine otpada sakupljene u zadnjoj akciji čišćenja plaže. Podacima raspolaže ovlaštena tvrtka Makarski Komunalac d.o.o.  10. Plan je strateški dokument i ne sadrži promjenjive kategorije podataka kao što su sakupljači građevinskog otpada (zbog isteka dozvola i sl.)  11. Vidi odgovor pod 4.  12. Informacije o suradnji Makarskog Komunalca i Stambenog Gospodarstva se nalaze u navedenim subjektima.  13. Službene stranice Makarskog Komunalca d.o.o. uređuje navedena tvrtka koja je u cijelosti posvećena ciljevima iz Plana gospodarenja otpadom RH i Grada Makarske te važećim propisima. |