
***GRAD MAKARSKA***

**IZVJEŠĆE**

o provedbi Plana gospodarenja otpadom

*Grada Makarske*

za 2017. godinu

**

*(svibanj*, 2018.)

**Sadržaj**

|  |  |
| --- | --- |
| 1. UVOD ……………………………………………………………………………………………………….. | str.2. |
| 2. DOKUMENTI PROSTORNOG UREĐENJA GRADA MAKARSKE……………………… | str.2. |
| 3. PLAN GOSPODARENJA OTPADOM GRADA MAKARSKE ………………………………. | str.3. |
| 4. ANALIZA, OCJENA STANJA I POTREBA U GOSPODARENJU OTPADOM NA PODRUČJU GRADA MAKARSKE, UKLJUČUJUĆI OSTVARIVANJE CILJEVA | str.9. |
| 5. PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA NA PODRUČJU GRADA MAKARSKE | str.14. |
| 6. STATUS ODLAGALIŠTA …………………………………………….…………………………………. | str.14. |
| 7. PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM …………………………………………………….………………………………… | str.14. |
| 8. PODACI O LOKACIJAMA ODBAČENOG OTPADA I NJIHOVOM UKLANJANJU …….….. | str.15. |
| 9. MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA ………………………………………….…………………………………………………. | str.15. |
| 10. OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA ……………………………………………………………………………………………. | str.16. |
| 11. MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA ….. | str.16. |
| 12. POPIS PROJEKATA VAŽNIH ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM …….………………………………………………………………………………….. | str.16. |
| 13. ROKOVI I NOSITELJI IZVRŠENJA PLANA ……………………….………………………………………….. | str.16. |
| 14. ZAKLJUČAK …………………………………………………………………………………………………… | str.17. |

1. **UVOD**

Grad Makarska je priobalni grad u Splitsko-dalmatinskoj, središte je Makarskog primorja, mikroregije koja se proteže od Brela na zapadu do Gradca na istoku. Grad zauzima površinu do 28,00 km2, što čini 0,61 % površine Splitsko-Dalmatinske županije (4.540 km2). U sastavu Grada su naselja: Makarska (unutar naselja Makarska ubrajaju se i zaseoci Puharići, Makar, Mlinice i Kotišina) i Veliko Brdo (unutar naselja Veliko Brdo ubrajaju se i zaseoci Baškovići, Matići, Rusendići i Gojac). Grad Makarska graniči s općinama Zagvozd, i, i Baška na kopnu te općinom Selca na moru.

Prema popisu stanovništva 2011. godine, Grad imao 13.834 stanovnika što predstavlja 3% od ukupnog broja stanovnika Splitsko-dalmatinske županije, odnosno 0,32% od ukupnog broja stanovnika Hrvatske. Gustoća naseljenosti u Gradu Makarska je 247 stanovnika/km2

Na području Grada Makarska komunalne djelatnosti skupljanja i odvoza otpada obavlja koncesionar, tvrtka Makarski komunalac d.o.o. Organiziranim skupljanjem obuhvaćeno je 100% stanovništva Grada. S obzirom da na području Grada Makarska ne postoji odlagalište komunalnoga otpada, sakupljeni otpad se odvozi na lokaciju Zagon. Na ovoj lokaciji se obavlja razvrstavanje prikupljenog otpada i prešanje miješanog komunalnog otpada u stacionarnoj presi s press kontejnerima. Prešani otpad se potom prevozi i predaje na daljnje zbrinjavanje ovlaštenim osobama (odlagalište na području Grada Kutine).

Jedinica lokalne samouprave dužna je na svom području osigurati:

* javnu uslugu prikupljanja miješanog komunalnog i biorazgradivog komunalnog otpada,
* odvojeno prikupljanje otpadnog papira, metala, stakla, plastike i tekstila te krupnog (glomaznog) komunalnog otpada,
* sprječavanje odbacivanja otpada na način suprotan ovom Zakonu te uklanjanje tako odbačenog otpada,
* provedbu Plana,
* donošenje i provedbu Plana gospodarenja otpadom jedinice lokalne samouprave,
* provođenje izobrazno-informativnih aktivnosti na svom području,
* mogućnost provedbe akcija prikupljanja otpada.

Više jedinica lokalne samouprave mogu sporazumno osigurati zajedničko ispunjenje jedne ili više obveza, te je dužna sudjelovati u sustavima sakupljanja posebnih kategorija otpada sukladno propisu kojim se uređuje gospodarenje posebnom kategorijom otpada, te osigurati provedbu obveze na kvalitetan, postojan i ekonomski učinkovit način u skladu s načelima održivog razvoja, zaštite okoliša i gospodarenja otpadom osiguravajući pri tom javnost rada.

1. **DOKUMENTI PROSTORNOG UREĐENJA GRADA MAKARSKE**

Prostornim planom Grada Makarske još uvijek nije određena lokacija reciklažnog dvorišta. Na području Grada Makarske ne nalazi se odlagalište otpada, a sve lokacije onečišćene otpadom su sanirane.

1. **PLAN GOSPODARENJA OTPADOM GRADA MAKARSKE**

Grad Makarska izradio je Plan gospodarenja otpadom Grada Makarske za razdoblje 2017.-2022. koji je usklađen sa Zakonom o održivom gospodarenju otpadom i Planom gospodarenja otpadom Republike Hrvatske za razdoblje 2017.-2022.

Za predmetni plan proveden je postupak ocjene o potrebi strateške procjene utjecaja na okoliš. Upravni odjel za komunalne djelatnosti Splitsko-dalmatinske županije izdao je Mišljenje (KLASA: 351-02/18-03/0012, URBROJ: 2181/1-10/07-17-0003 od 23. travnja 2018.) da je postupak proveden sukladno propisima te je Gradonačelnik donio Odluku da nije potrebna strateška procjena utjecaja na okoliš. Za predmetni plan ishođena je i suglasnost od prije navedenog odjela Splitsko-dalmatinske županije (KLASA: 351-02/18-01/12, URBROJ: 2181/1-10-18-4 od 23. travnja 2018.).

Plan gospodarenja otpadom Grada Makarske sadrži:

1. analizu, te ocjenu stanja i potreba u gospodarenju otpadom na području jedinice lokalne samouprave uključujući ostvarenje ciljeva,
2. podatke o vrstama i količinama proizvedenog otpada, odvojeno sakupljenog otpada, odlaganju komunalnog i biorazgradivog otpada te ostvarivanju ciljeva,
3. podatke o postojećim i planiranim građevinama i uređajima za gospodarenje otpadom te statusu sanacije neusklađenih odlagališta i lokacija onečišćenih otpadom,
4. podatke o lokacijama odbačenog otpada i njihovom uklanjanju,
5. mjere potrebne za ostvarenje ciljeva smanjivanja ili sprječavanja nastanka otpada, uključujući izobrazno-informativne aktivnosti i akcije prikupljanja otpada,
6. opće mjere za gospodarenje otpadom, opasnim otpadom i posebnim kategorijama otpada,
7. mjere prikupljanja miješanog komunalnog otpada i biorazgradivog komunalnog otpada,
8. mjere odvojenog prikupljanja otpadnog papira, metala, stakla i plastike te krupnog (glomaznog) komunalnog otpada,
9. popis projekata važnih za provedbu odredbi Plana,
10. organizacijske aspekte, izvore i visinu financijskih sredstava za provedbu mjera gospodarenja otpadom,
11. rokove i nositelje izvršenja Plana.

Ciljevi Plana gospodarenja otpadom Grada Makarske preuzeti su iz Plana gospodarenja otpadom Republike Hrvatske:

|  |  |  |  |
| --- | --- | --- | --- |
| Br. | Cilj |  |  |
| **1.** | **Unaprijediti sustav gospodarenja komunalnim otpadom** | Cilj 1.1. | Smanjiti ukupnu količinu proizvedenog komunalnog otpada za 5 % |
| Cilj 1.2. | Odvojeno prikupiti 60 % mase proizvedenog komunalnog otpada (papir, staklo, plastika, metal, biootpad i dr.) |
| Cilj 1.3. | Odvojeno prikupiti 40 % mase proizvedenog biootpada koji je sastavi dio komunalnog otpada |
| Cilj 1.4. | Odložiti na odlagališta manje od 25 % mase proizvedenog komunalnog otpada |
| **2.** | **Unaprijediti sustav gospodarenja posebnim kategorijama otpada** | Cilj 2.1. | Odvojeno prikupiti 75 % mase proizvedenog građevnog otpada |
| Cilj 2.2. | Uspostaviti sustav gospodarenja otpadnim muljem iz uređaja za pročišćavanje otpadnih voda |
| Cilj 2.3. | Unaprijediti sustav gospodarenja otpadnom ambalažom |
| Cilj 2.4. | Uspostaviti sustav gospodarenja morskim otpadom |
| Cilj 2.5. | Uspostaviti sustav gospodarenja otpadnim brodovima, podrtinama i potonulim stvarima na morskom dnu |
| Cilj 2.6. | Unaprijediti sustav gospodarenja ostalim posebnim kategorijama otpada |
| 3. | Unaprijediti sustav gospodarenja opasnim otpadom | | |
| 4. | Sanirati lokacije onečišćene otpadom | | |
| 5. | Kontinuirano provoditi izobrazno-informativne aktivnosti | | |
| 6. | Unaprijediti informacijski sustav gospodarenja otpadom | | |
| 7. | Unaprijediti nadzor nad gospodarenjem otpadom | | |
| 8. | Unaprijediti upravne postupke u gospodarenju otpadom | | |

Red prvenstva gospodarenja otpadom sukladno Zakonu o održivom gospodarenju otpadom:

1. sprječavanje nastanka otpada,

priprema za ponovnu uporabu,

1. recikliranje,
2. drugi postupci oporabe, npr. energetska oporaba i
3. zbrinjavanje otpada.

Sprječavanje nastanka otpada, prema definiciji iz Zakona o održivom gospodarenju otpadom, su mjere poduzete prije nego li je tvar, materijal ili proizvod postao otpad, a kojima se smanjuju:

1. količine otpada uključujući ponovnu uporabu proizvoda ili produženje životnog vijeka proizvoda,
2. štetan učinak otpada na okoliš i zdravlje ljudi ili
3. sadržaj štetnih tvari u materijalima i proizvodima.

Mjere Plana gospodarenja otpadom Grada Makarske preuzete su iz Plana gospodarenja otpadom Republike Hrvatske za razdoblje 2017.-2022.g.

**MJERE ZA OSTVARENJE Cilja 1.1. SMANJENJE UKUPNE KOLIČINE PROIZVEDENOG KOMUNALNOG OTPADA za 5% U ODNOSU NA PROIZVEDENU KOLIČINU KOMUNALNOG OTPADA U 2015.**

Tablica 6.4.-1.: Mjere za realizaciju Cilja 1.1.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 1.1.1. | Mjere definirane Planom sprječavanja nastanka otpada |  |  |  |
| 1.1.2. | Uspostava centara za ponovnu uporabu | MZOE, MGPO, CS, PU | - | 2022. |
| 1.1.3. | Kućno kompostiranje | JLS, FZOEU | JLS, FZOEU, EU | 2020. |
| **Način provedbe mjera:**  Na području Grada Makarska, tvrtka Makarski komunalac d.o.o. od 2015. godine održava edukativne aktivnosti koje će se nastaviti tijekom narednih godina. Grad Makarska planira nabavku kućnih kompostera za građane koji imaju dvorište. | | | | |

**MJERE ZA REALIZACIJU CILJA 1.2. ODVOJENO PRIKUPITI 60% KOMUNALNOG OTPADA (PAPIR, KARTON, STAKLO, PLASTIKA, METAL, BIOOTPAD I DR.)**

Tablica 6.5.-1.: Mjere za realizaciju Cilja 1.2.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 1.2.1. | Nabava opreme, vozila i plovila za odvojeno prikupljanje papira, kartona, metala, plastike, stakla i tekstila | JLS | JLS, FZOEU, EU | 2020. |
| 1.2.2. | Izgradnja postrojenja za sortiranje odvojeno prikupljenog papira, kartona, metala, stakla, plastike i dr. (sortirnica) | JLS | JLS, FZOEU, EU | 2020. |
| 1.2.3. | Izgradnja reciklažnih dvorišta  (mjera uključuje izgradnju i opremanja reciklažnih dvorišta, provedbu izobrazno informativnih aktivnosti za lokalno stavnovništvo i nabavu mobilnih reciklažnih dvorišta | JLS | JLS, FZOEU, EU | 2019. |
| 1.2.4. | Uvođenje naplate prikupljanja i obrade miješanog i biorazgradivog komunalnog otpada po količini (na način da se korisnika javne usluge potiče na odvajanje otpada, odnosno smanjenje količine proizvedenog otpada) | MZOE, JLS | - | 2017. |
| **Način provedbe mjera:**  Na području Grada postavljeno je 16 zelenih otoka na kojima se nalaze spremnici za miješani komunalni otpad, plastiku i papir. Također, na području Grada su postavljeni spremnici za tekstil. U tijeku je implementacija Uredbe o gospodarenju komunalnim otpadom te je planirano uvođenje naplate prikupljanja i obrade miješanog i biorazgradivog komunalnog otpada po količini za 2018. godinu. | | | | |

**MJERE ZA REALIZACIJU CILJA 1.3. ODVOJENO PRIKUPITI 40% BIOOTPADA IZ KOMUNALNOG OTPADA**

Tablica 6.6.-1.:Mjere za realizaciju cilja 1.3.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 1.3.2. | Nabava opreme i vozila za odvojeno prikupljanje biootpada | JLS | JLS, FZOEU, EU | 2020. |
| 1.3.3. | Izgradnja postrojenja za biološku obradu odvojeno prikupljenog biootpada | JLS | JLS, EU | 2020. |
| **Način provedbe mjera:**  Posude za biorazgradivi otpad za kućanstva još nisu nabavljene budući još nije uspostavljen sustav gospodarenja ovom vrstom otpada. Nakon ishođenja potrebnih uvjeta započeti će se s nabavkom opreme potrebne za odvojeno prikupljanje biootpada. | | | | |

**MJERE ZA REALIZACIJU CILJA 1.4. ODLOŽITI MANJE OD 25% KOMUNALNOG OTPADA**

Na području Grada nema odlagališta otpada. Ovu mjeru provodi komunalna tvrtka ili pravna osoba koja upravlja odlagalištem.

Tablica 6.7.-1.:Mjere za realizaciju cilja 1.4.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 1.4.2. | Praćenje udjela biorazgradivog otpada u miješanom komunalnom otpadu | JLS | JLS, FZOEU, EU | neprekidno |
| **Način provedbe mjere:**  Grad Makarska planira provedbu navedene mjere u 2018. godini. | | | | |

**MJERE ZA REALIZACIJU CILJA 2.1. ODVOJENO PRIKUPITI 75% GRAĐEVNOG OTPADA**

Tablica 6.8.-1.: Mjere za realizaciju cilja 2.1.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 2.1.2. | Izgradnja i opremanje reciklažnih dvorišta za građevni otpad (mjera može uključivati i mobilno postrojenje za recikliranje građevnog otpada te unaprjeđenje tehnologije postojećih reciklažnih dvorišta za građevni otpad). | JLS, JPRS | JLS | 2020. |
| **Način provedbe mjere:**  Lokacija za građevinski otpad još nije određena. Zbog nedostatka vlastitih nekretnina Grad je u pregovorima sa susjednim općinama radi zajedničkog reciklažnog dvorišta za građevinski otpad. Glomazni otpad se prikuplja besplatno na poziv građana. Informiraju se korisnici luka (turisti) o lokacijama gdje mogu odložiti pojedine frakcije otpada:http://www.makarski-komunalac.com/obavijest-korisnike-luke/. | | | | |

**MJERE ZA REALIZACIJU CILJA 2.2. USPOSTAVITI SUSTAV GOSPODARENJA OTPADNIM MULJEM IZ UREĐAJA ZA PROČIŠĆAVANJE OTPADNIH VODA**

Tablica 6.9.-1.: Mjere za realizaciju cilja 2.2.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 2.2.2. | Uspostaviti sustav gospodarenja muljem | MZOE, MPOLJ, HV, JLS, Isporučitelji vodnih usluga | JLS, Isporučitelj vodne usluge, EU, HV | 2020. |
| **Način provedbe mjere:**  Za provedbu ove mjere nadležna su Ministarstva, Hrvatske vode i isporučitelji vodnih usluga. Grad Makarska će provoditi ovu mjeru u suradnji sa navedenim tijelima. | | | | |

**MJERE ZA REALIZACIJU CILJA 2.3. UNAPRIJEDITI SUSTAV GOSPODARENJA OTPADNOM AMBALAŽOM**

Za postizanje navedenog cilja i provedbu mjera odgovorni su Ministarstvo zaštite okoliša i energetike i Fond za zaštitu okoliša i energetske učinkovitosti.

**MJERE ZA REALIZACIJU CILJA 2.4. UNAPRIJEDITI SUSTAV GOSPODARENJA MORSKIM OTPADOM**

Tablica 6.11.-1.: Mjere za realizaciju cilja 2.4.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 2.4.3. | Interventno prikupljanje i zbrinjavanje morskog otpada | MZOE, JLS, JPRS, MMPI | MZOE | 2018. |
| **Način provedbe mjere:**  Za vrijeme sezone u Gradu Makarskoj je organizirano redovito čišćenje plaža. | | | | |

**MJERE ZA REALIZACIJU CILJA 2.5. USPOSTAVITI SUSTAV GOSPODARENJA OTPADNIM BRODOVIMA, PODRTINAMA I POTONULIM STVARIMA NA MORSKOM DNU**

Za provedbu ove mjere nadležno je Ministarstvo zaštite okoliša i energetike i Ministarstvo mora, prometa i infrastrukture.

**MJERE ZA REALIZACIJU CILJA 2.6. UNAPRIJEDITI SUSTAV GOSPODARENJA OSTALIM POSEBNIM KATEGORIJAMA OTPADA**

Tablica 6.13.-1.: Mjere za realizaciju cilja 2.6.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 2.6.2. | Izrada Studije procjene količine otpada koji sadrži azbest po županijama | JLS, JPRS | JLS, JPRS, FZOEU | 2022. |
| 2.6.3. | Izrada odlagališnih ploha za odlaganje građevnog otpada koji sadrži azbest | JLS, JPRS | JLS, JPRS, FZOEU | 2022. |
| **Način provedbe mjera:**  Grad Makarska planira provesti procjenu količine materijala koji sadrži azbest na području Grada. | | | | |

**MJERE ZA REALIZACIJU CILJA 3. UNAPRIJEDITI SUSTAV GOSPODARENJA OPASNIM OTPADOM**

Za provedbu ove mjere nadležno je Ministarstvo zaštite okoliša i energetike.

**MJERE ZA REALIZACIJU CILJA 4. SANIRATI LOKACIJE ONEČIŠĆENE OTPADOM**

Tablica 6.15.-1.: Mjere za realizaciju cilja 4.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 4.1. | Izrada Plana zatvaranja odlagališta neopasnog otpada | MZOE, HAOP, JPRS, JLS | FZOEU, MZOEU,EU | 2017. |
| 4.2. | Sanacija odlagališta neopasnog otpada | JLS | EU, JLS, FZOEU | 2022. |
| 4.5. | Sanacija lokacija onečišćenih otpadom odbačenim u okoliš | JLS | JLS | 2020. |
| **Način provedbe mjera:**  Na području Grada se ne nalaze se lokacije onečišćene otpadom. | | | | |

**MJERE ZA REALIZACIJU CILJA 5. PROVOĐENJE IZOBRAZNO-INFORMATIVNIH AKTIVNOSTI**

Tablica 6.16.-1.: Mjere za realizaciju cilja 5.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 5.2. | Provedba aktivnosti predviđenih Programom izobrazno-informativnih aktivnosti i održivom gospodarenju otpadom | JLS, CS | JPRS, JLS | 2017. |
| **Način provedbe mjere:**  Na području Grada Makarska, Makarski komunalac d.o.o. od 2015. održava edukativne aktivnosti koje će se nastaviti tijekom cijele godine. Također Makarski komunalac d.o.o. je provodio edukativne radionice za vrtićke uzraste (vrtić Ciciban), kroz cijelu 2016. godinu što se nastavilo i u 2017. godini. Na Radiju Makarska Rivijera 4 puta dnevno emitira se „jingl“ kojim se poziva na odgovorno gospodarenje otpadom (smanjenje proizvodnje otpada, razdvajanje otpada na zelenom otoku i korištenje privremenog reciklažnog dvorišta). Svi polu-podzemni kontejneri na području Grada Makarske su obilježeni naljepnicama i porukama koji potiču na odgovorno gospodarenje otpadom, a napravljene su u suradnji Makarskog komunalca d.o.o. i Dječjeg vrtića Ciciban. Kroz 2016. godinu postavljenja je nova web stranica Makarskog komunalca d.o.o. koja je interaktivnija prema građanima; građani mogu dobiti dodatne informacije mjestima za odlaganje otpada, o prikupljanima posebnih vrsta otpada npr. organiziranom prikupljanju ostataka od božićnih drvaca i sl. Svakodnevno se informiraju korisnici o gospodarenju otpadom pri svakom kontaktu (telefonski pozivi, web stranica, osobno). | | | | |

**MJERE ZA REALIZACIJU CILJA 6. UNAPRIJEDITI INFORMACIJSKI SUSTAV GOSPODARENJA OTPADOM**

Za realizaciju cilja 6. i provedbu mjera odgovorni su Hrvatska agencija za okoliš i prirodu, Ministarstvo zaštite okoliša i energetike i Fond za zaštitu okoliša i energetske učinkovitosti.

**MJERE ZA REALIZACIJU CILJA 7. UNAPRIJEDITI NADZOR NAD GOSPODARENJEM OTPADOM**

Tablica 6.18.-1.: Mjere za realizaciju cilja 7.

|  |  |  |  |  |
| --- | --- | --- | --- | --- |
| **Br.** | **Mjera** | **Nosioci** | **Izvori financiranja** | **Rok** |
| 7.1. | Izobrazba svih sudionika uključenih u nadzor gospodarenja otpadom | MZOE, JPRS, JLS | MZOE | neprekidno |
| **Način provedbe mjere:**  Na području Grada Makarska, Makarski komunalac d.o.o. od 2015. održava edukativne aktivnosti koje će se nastaviti tijekom narednih godina. | | | | |

**MJERE ZA REALIZACIJU CILJA 8. UNAPRIJEDITI UPRAVNE POSTUPKE U GOSPODARENJU OTPADOM**

Za realizaciju ovog cilja i provedbu mjera kako bi se isti realizirao odgovorno je Ministarstvo zaštite okoliša i energetike.

Plan gospodarenja otpadom Grada Makarske izrađen je sukladno Zakonu o održivom gospodarenju otpadom.

Plan gospodarenja otpadom grada ili općine donosi gradsko, odnosno općinsko vijeće, uz prethodnu suglasnost upravnog tijela jedinice područne (regionalne) samouprave nadležnog za poslove zaštite okoliša.

Člankom 174. Zakona o održivom gospodarenju otpadom (NN 94/13, 73/17) propisano je da postojeći županijski, gradski i općinski planovi gospodarenja otpadom koji su doneseni na temelju Zakona o otpadu NN 178/04, 111/06, 60/08 i 87/09) do dana stupanja na snagu ovoga Zakona, ostaju na snazi do isteka roka na koji su doneseni u dijelu u kojem nisu u suprotnosti s odredbama ovoga Zakona i Plana.

Stavkom 1. članka 20. Zakona o održivom gospodarenju otpadom (NN 94/13, 73/17) propisano je da jedinica lokalne samouprave dostavlja godišnje izvješće o provedbi Plana gospodarenja otpadom jedinici područne (regionalne) samouprave do 31. ožujka tekuće godine za prethodnu kalendarsku godinu i objavljuje ga u svom službenom glasilu.

1. **ANALIZA, OCJENA STANJA I POTREBA U GOSPODARENJU OTPADOM NA PODRUČJU GRADA MAKARSKE, UKLJUČUJUĆI OSTVARIVANJE CILJEVA**

**4.1.** Na području Grada Makarske miješani komunalni otpad, glomazni otpad te papir i plastiku sakuplja tvrtka Makarski Komunalac d.o.o.

**4.2.** Miješani komunalni otpad i glomazni otpad odvozi se na odlagalište na području Grada Kutine.

***4.3.*** *Sva vozila za odvojeno prikupljanje otpada**su nabavljena samostalno. Za odvojeno prikupljanje otpada koristi se:*

*- MA 415 AK – Specijal MAN*

*- MA 391 BL – Mitsubishi*

*- Ma 591 AK – Kiper MAN*

*U narednom razdoblju planira se nabava dodatnih vozila putem* ***Javnog poziva za nabavu vozila za odvojeno prikupljanje otpada*** *koje tokom 2018. godine raspisati* ***Ministarstvo zaštite okoliša i energetike.***

***4.4.*** *Trenutno stanje nabavljene opreme za odvojeno prikupljanje otpada:*

*Spremnici na zelenim otocima (Slika 1.)*


*16 spremnika o 3m3 za odvojeno prikupljanje papira*

*15 spremnika od 3m3 za odvojeno prikupljanje plastike*

*U stambeno poslovnim zgradama:*

*150 spremnika od 120 l za odvojeno prikupljanje papira*

*Sva navedena oprema nabavljena je samostalno.*

**

*Slika 1. kartografski prikaz zelenih otoka*

*Tablica 1. Prikaz rasporeda spremnika po zelenim otocima*

**

*U narednom periodu, zbog implementacije sustava odvojenog prikupljanja otpada od vrata do vrata planira se:*

*- nadogradnje na 4 vozila za sustav evidencije pražnjenja spremnika*


*- dodjela čipiranih spremnika od 120l i 240l obiteljskim kućanstvima za prikupljanje MKO (oko 2900 spremnika)*

*- nadogradnje s čipom za evidenciju postojećih MOLOK spremnika za MKO i dodijela kartica korisnicima*

*- Dodjela spremnika za odvojeno prikupljanje papira, plastike, metala i stakla, te dodjela vrećica za odvojeno prikupljanje papira i plastike.*

*Realizacija nabave je 2018 godina.*

***4.5.*** *Izgradnja Reciklažnog dvorišta je u rješavanju ishođenja adekvatne lokacije i imovinsko-pravnih odnosa. Do realizacije projekta za zamjenu se koristi privremeno reciklažno dvorište (Slika 2.) na Zagonu u k.o. Makarska-Makar, te uskoro dolaze dva mobilna reciklažna dvorišta. Planirano reciklažno dvorište koristiti će se samostalno za potrebe Grada Makarske. Zaprimati će se određeni ključni brojevi iz grupa 8, 15, 16, 17 i 20 iz Kataloga otpada. Očekivano vrijeme realizacije je 2020.godina.*

Slika 2. Prikaz lokacije privremenog reciklažnog dvorišta na Zagonu (snimak terena preuzet s <https://geoportal.dgu.hr/>)

***4.6.*** *Grad Makarska samostalno nabavlja 2 mobilna reciklažna dvorišta. Proces nabave je završen, očekuje se skora isporuka opreme. Predviđa se korištenje jednog mobilnog RD za područje grada Makarske, (izmjenično po kvartovima), a drugo mobilno RD se planira izmjenično postavljati po naseljima. Vrijeme realizacije 2018. godina.*

***4.7.*** *Nije planirana izgradnja reciklažnih dvorišta za građevni otpad. Geomorfološki i reljefno Grad Makarska na svojoj površini nema adekvatnih lokacija za planiranje navedenog odlagališta (na sjeveru se nalazi zaštićeno područje park prirode Biokovo, a na jugu pomorsko dobro).*

*Odlaganje građevnog otpada planiramo riješiti sa susjednim jedinicama lokalne samouprave.*

***4.8.*** *Centar za ponovnu upotrebu nije planiran na području Grada Makarske kao zasebna građevina.*

***4.9.*** *Na području Grada Makarske nije planirana izgradnja sortirnice zato što nemamo prostora za pronalaženje lokacije, te očekujemo otvaranje CGO Lećevica, kako je predviđeno za 2021. godinu, u kojem je planirana sortirnica i kompostana. Planiramo da će se dobro implementiranom mrežom komunalne infrastrukture i kontrolom na terenu dobiti veća razina čistoće frakcije već na samom kućnom pragom.*

***4.10.*** *Trenutno na području Grada nemamo adekvatno područje za prikupljanje i kompostiranje biootpada. Planira s ishodovanje lokacije i izgradnja kompostane. Rok realizacije 2020. godina.*

***4.11.*** *Nije planirana izgradnja bioplinskog postrojenja.*

***4.12.*** *Nije planirana izgradnja građevine za gospodarenje otpadnim muljem iz uređaja za pročišćavanje otpadnih voda jer je uspostava gospodarenja otpadnim muljem iz uređaja za pročišćavanje otpadnih voda u nadležnosti je Ministarstva zaštite okoliša i energetike, Ministarstva poljoprivrede i Hrvatskih voda.*

***4.13.*** *Planira se nabava opreme za sjeckanje granja i vrtnog otpada. Vrijeme realizacije 2020. godina.*

***4.14.*** *Kroz implementaciju komunalne opreme za odvojeno prikupljanje otpada na kućnom pragu, planira se i dodjela kućnih kompostera građanima koji imaju uvjetu za postavljanje i korištenje kompostera. Predviđeno je da će građani dobiveni kompost koristiti za svoje potrebe. Očekivano vrijeme realizacije 2018. godina*

***4.15*** *Novi cjenik javne usluge prikupljanja miješanog komunalnog otpada je trenutno u testnom procesu kako i vidjeli kako će se nove cijene odnositi na domaćinstva i na nove grupe u gospodarskim djelatnostima. Korisnici koji više otpada odvajaju, a manje stvaraju miješanog komunalnog otpada imati će manje cijene jer će imati manji broj odvoza miješanog komunalnog otpada. Rok realizacije je 2018. godina.*

***4.16.*** *Uvođenje informatičkog sustava evidencije količine i vrste otpada je u procesu nabave programa i opreme koja nam je potrebna za uspostavu sustava. Rok realizacije je 2018. godina.*

***4.17.*** *Planira se uvođenje provedbe Zelene javne nabave. Krajnji rok realizacije 2022.*

***4.18.*** *Grad Makarska, u Odsjeku za komunalno i prometno redarstvo, uz voditeljicu Odsjeka, ima zaposlena 3 komunalna redara i 2 prometna redara, te je u postupku oglas za popunjavanje radnog mjesta komunalnog redara-referenta (4 izvršitelja) na određeno vrijeme od 4 mjeseca. U 2019.g. planira se zapošljavanje još 4 izvršitelja komunalnog redara-referenta na neodređeno vrijeme te se također planira izmjena sistematizacije radnih mjesta kojom bi se, umjesto radnih mjesta komunalni redar i prometni redar, predvidjela radna mjesta komunalno-prometni redar, uslijed čega bi svi djelatnici navedenog Odsjeka, uz voditeljicu Odsjeka, mogli obavljati poslove komunalnog i prometnog redara, što bi u konačnici nakon popunjavanja još 4 radna mjesta iznosilo ukupno 9 komunalno-prometnih redara.*

**4.19.** Gradsko vijeće Grada Makarske je na 6. sjednici održanoj dana 30. siječnja 2018 godine, donijelo novu Odluku o komunalnom redu radi usklađenja s iste u dijelu koji se odnosi na skupljanje, odvoz i postupanje sa sakupljenim komunalnim otpadom s odredbama Zakona o održivom gospodarenju otpadom („Narodne novine“, br. 94/13 i 73/17) i Uredbe o gospodarenju komunalnim otpadom („Narodne novine“, br. 50/17). Navedena Odluka objavljena je u Glasniku Grada Makarske, broj 1/2018.

***4.20.*** *Sustav video nadzora na području Grada Makarske već postoji te se planira uključivanje novih lokacija pod video nadzor.*

**4.21.** Na području Grada Makarske trenutno nema lokacija onečišćenih nepropisno odbačenim otpadom. Grad Makarska je Planom gospodarenja otpadom 2017-2022. procijenio financijska sredstva za sanaciju ako se neke lokacije onečiste odbačenim otpadom.

**4.22.** Na području Grada Makarska, Makarski komunalac d.o.o. od 2015. održava edukativne aktivnosti koje će se nastaviti tijekom cijele godine. Također Makarski komunalac d.o.o. je provodio edukativne radionice za vrtićke uzraste (vrtić Ciciban), kroz cijelu 2016. godinu što se nastavilo i u 2017. godini. Na Radiju Makarska Rivijera 4 puta dnevno emitira se „jingl“ kojim se poziva na odgovorno gospodarenje otpadom (smanjenje proizvodnje otpada, razdvajanje otpada na zelenom otoku i korištenje privremenog reciklažnog dvorišta). Svi polu-podzemni kontejneri na području Grada Makarske su obilježeni naljepnicama i porukama koji potiču na odgovorno gospodarenje otpadom, a napravljene su u suradnji Makarskog komunalca d.o.o. i Dječjeg vrtića Ciciban. Kroz 2016. godinu postavljenja je nova web stranica Makarskog komunalca d.o.o. koja je interaktivnija prema građanima; građani mogu dobiti dodatne informacije mjestima za odlaganje otpada, o prikupljanima posebnih vrsta otpada npr. organiziranom prikupljanju ostataka od božićnih drvaca i sl. Svakodnevno se informiraju korisnici o gospodarenju otpadom pri svakom kontaktu (telefonski pozivi, web stranica, osobno).

*U planu je provedba novih edukativnih aktivnosti u suradnji Grada Makarske i Makarskog komunalca d.o.o. sukladno s planovima i ciljevima Plana gospodarenja otpadom Grada Makarske 2017.-2022. godine. Na otvoreni poziv za dostavu projektnih prijedloga za provedbu* ***Programa izobrazbo-informativnih aktivnosti o održivom gospodarenju otpadom******MZOE-a,*** *prijavljujemo program s nizom aktivnosti: edukativne radionice u školama i vrtićima, letci i brošure za korisnike (više letaka o održivom gospodarenju otpadom, ponovnoj upotrebi i kompostiranju), letci za turiste, održavanje javnih tribina za korisnike i gospodarske sektore s područja Makarske, emitiranje edukativnih radio emisija i jinglova, oglasi u lokalnom tisku, prigodno obilježavanje važnih datuma (poput Dana planete Zemlje, Svjetski dan zaštite okoliša i sl.), te pokretanje mobilne aplikacije i web stranice koja će korisnicima olakšati pretraživanje lokacija za najbliže odlaganje odvojeno sakupljenih vrsta otpada, s planom odvoza i s programom s uputama za lakše razvrstavanje otpada. Projekt se planira provoditi od 1. siječnja 2019. - 1. siječnja 2020. godine.*

***4.23.*** *Na području Grada Makarske provođene su* ***EKO-AKCIJE****.*

*Svake godine se već tradicionalno održava akcija "Zelene čistke" u suradnji Grada Makarske i Crvenog križa.*

|  |  |  |  |  |  |
| --- | --- | --- | --- | --- | --- |
| **Redni broj** | **Period provedbe** | **Lokacija** | **Naziv akcije** | **Tko je sudjelovao**  (rekreativci, građani, škola, vrtić…) | **Vrsta otpada koji je prevladavao**  (staklo, plastika, papir…) |
| *1.* | *Travanj 2018.* | *Osejava, Sv. Petar, Cvitačka* | *Zelena čistka* | *Rekreativci, volonteri, građani, škole* | *Plastika, staklo, papir, metal, drvo...* |

1. **PODACI O VRSTAMA I KOLIČINAMA PROIZVEDENOG OTPADA, ODVOJENO SAKUPLJENOG OTPADA, ODLAGANJU KOMUNALNOG I BIORAZGRADIVOG OTPADA TE OSTVARIVANJU CILJEVA NA PODRUČJU GRADA MAKARSKE**

|  |  |  |  |  |  |
| --- | --- | --- | --- | --- | --- |
| **Tvrtka ili naziv** | **Područje sa kojeg je otpad skupljen (općina/grad)** | **Broj stanovnika obuhvaćen skupljanjem** | **Ključni broj otpada** | **Naziv otpada** | **Ukupno sakupljeno (preuzeto u tekućoj godini)**  **tona** |
| Makarski Komunalac d.o.o. | MAKARSKA | 13834 | 20 03 01 | Miješani komunalni otpad | 6.975,42 |
|  |  |  | 20 03 07 | Glomazni otpad | 1.386,00 |
|  |  |  | 15 01 01 | Papir i karton | 343,96 |
|  |  |  | 02 01 07 | Otpad iz šumarstva | 492,00 |
|  |  |  | 20 01 35\* | Odbačena EE oprema | 0,250 |

Na području Grada Makarske nema odlagališta otpada.

1. **STATUS ODLAGALIŠTA**

Na području Grada Makarske nema odlagališta.

1. **PODACI O POSTOJEĆIM I PLANIRANIM GRAĐEVINAMA I UREĐAJIMA ZA GOSPODARENJE OTPADOM**

|  |  |  |  |  |
| --- | --- | --- | --- | --- |
| **Naziv građevine/uređaja za gospodarenje otpadom** | **Lokacija**  (Navesti lokaciju) | **Opis**  (U nekoliko rečenica opisati građevinu/uređaj) | **Status**  (Izgrađeno ili u planu izgradnje) | **Očekivana realizacija**  (Za one u planu izgradnje navesti očekivano vrijeme realizacije) |
| *Privremeno reciklažno dvorište* | *k.o. Makarska-Makar* | *Koristi se kao privremeno RD za prikupljanje otpadnog papira, kartona, ambalažen plastike, stakla, metala, baterija i akumulatora, EE-otpada i glomaznog otpada* |  |  |
| Reciklažno dvorište |  | *Na reciklažnom dvorištu trebale bi se odvojeno prikupljati 35 frakcije otpada. Stanovnici grada Makarske moći će besplatno odlagati razdvojene vrste otpada iz odabranih kategorija ključnih brojeva otpada 8, 15, 16,17 i 20* | *U planu izgradnju* | *2020.* |
| *Kompostana* |  | *Na planiranoj kompostani prikupljati će se otpad iz vrtova, parkova i kuhinja koji nije termički tretiran.* | *U planu izgradnje* | *2020.* |

1. **PODACI O LOKACIJAMA ODBAČENOG OTPADA I NJIHOVOM UKLANJANJU**

Na području Grada Makarske nema lokacija odbačenog otpada.

1. **MJERE POTREBNE ZA OSTVARENJE CILJEVA SMANJIVANJA ILI SPRJEČAVANJA NASTANKA OTPADA, UKLJUČUJUĆI IZOBRAZNO-INFORMATIVNE AKTIVNOSTI I AKCIJE PRIKUPLJANJA OTPADA**

Na području Grada Makarska, Makarski komunalac d.o.o. od 2015. održava edukativne aktivnosti koje će se nastaviti tijekom cijele godine. Također Makarski komunalac d.o.o. je provodio edukativne radionice za vrtićke uzraste (vrtić Ciciban), kroz cijelu 2016. godinu što se nastavilo i u 2017. godini. Na Radiju Makarska Rivijera 4 puta dnevno emitira se „jingl“ kojim se poziva na odgovorno gospodarenje otpadom (smanjenje proizvodnje otpada, razdvajanje otpada na zelenom otoku i korištenje privremenog reciklažnog dvorišta). Svi polu-podzemni kontejneri na području Grada Makarske su obilježeni naljepnicama i porukama koji potiču na odgovorno gospodarenje otpadom, a napravljene su u suradnji Makarskog komunalca d.o.o. i Dječjeg vrtića Ciciban. Kroz 2016. godinu postavljenja je nova web stranica Makarskog komunalca d.o.o. koja je interaktivnija prema građanima; građani mogu dobiti dodatne informacije mjestima za odlaganje otpada, o prikupljanima posebnih vrsta otpada npr. organiziranom prikupljanju ostataka od božićnih drvaca i sl. Svakodnevno se informiraju korisnici o gospodarenju otpadom pri svakom kontaktu (telefonski pozivi, web stranica, osobno). Kroz 2017. Makarski komunalac d.o.o.ukupno je uložio u komunalnu opremu 866.975,50 kn.

1. **OPĆE MJERE ZA GOSPODARENJE OTPADOM, OPASNIM OTPADOM I POSEBNIM KATEGORIJAMA OTPADA**

Građani su kroz dosadašnje edukativne aktivnosti informirani putem letaka, radijskih emisija, web stranice i radionica za vrijeme održavanja "Tjedna održivog razvoja" gdje se mogu odlagati posebne vrste otpada kao što su otpadni lijekovi, motorna ulja, gume, EE- otpad, stari toneri, otpadna vozila.

1. **MJERE PRIKUPLJANJA MIJEŠANOG KOMUNALNOG OTPADA I BIORAZGRADIVOG KOMUNALNOG OTPADA, TE MJERE ODVOJENOG PRIKUPLJANJA OTPADNOG PAPIRA, METALA, STAKLA I PLASTIKE TE KRUPNOG (GLOMAZNOG) KOMUNALNOG OTPADA**

Do sada poduzete mjere za prikupljanje miješanog komunalnog otpada i biorazgradivog komunalnog otpada, te odvojenog prikupljanja reciklabilnih frakcija su postavljeni su spremnici na zelenim otocima za odovojeno prikupljanje papira i plastike. Kroz poslovno stambene objekte su postavljeni spremnici za odvojeno prikupljanje papira. Makarski komunalac d.o.o. besplatno na poziv građana s adrese prikuplja glomazni otpad i papir. Spremnici za prikupljanje tekstila postavljeni su na javno-prometnim površinama- Sustavno se provode edukativno-informativne aktivnosti od 2014. godine: radionice u školama i vrtićima, informiranje kroz medije, radio jingl, plakati, informiranje putem web stranice Makarskog komunalca, dodjela letaka...

1. **POPIS PROJEKATA VAŽNIH ZA PROVEDBU ODREDBI PLANA, ORGANIZACIJSKI ASPEKTI, IZVORI I VISINA FINANCIJSKIH SREDSTAVA ZA PROVEDBU MJERA GOSPODARENJA OTPADOM**

|  |  |  |  |
| --- | --- | --- | --- |
| **Redni broj** | **Naziv provedenog projekta** | **Utrošena financijska sredstva** | **Izvor financijskih sredstava** |
| *1.* | *Nastavak edukativnih programa* | *9.800,00 kn* | *Makarski komunalac d.o.o.* |
| *2.* | *Sudjelovanje u Tjednu održivog razvoja* | *10.000, kn* | *Grad Makarska* |

1. **ROKOVI I NOSITELJI IZVRŠENJA PLANA**

|  |  |  |
| --- | --- | --- |
| **Redni broj** | **Predviđeno PGO za 2017. g** | **Izvršeno**  **DA/NE/DJELOMIČNO** |
| 1. | Nabava opreme, vozila i plovila za odvojeno prikupljanje papira, metala, plastike, stakla i tekstila | DJELOMIČNO  Napravljeno ispitivanje tržišta i uvid na terenu u drugim gradovima RH o komunalnoj oprem i pouzdanosti sustava za elektronsku evidenciju pražnjenja posuda. Na području Grada Makarske terenski se obradila površina grada kako preciznije došli do potrebnog broja novih spremnika i vrste spremnika koje treba postaviti na tom dijelu grada, locirali smo potencijalno kritične zona grada, izradili kartografski plan implementacije komunalne opreme. |
| 2. | Uvođenje naplate prikupljanja i obrade miješanog i biorazgradivog komunalnog otpada po količini | Djelomično  Kroz 2017. godinu izrađeni su modeli novog cjenika zajedno s kartografskim planom dodijele spremnika na području grada. Cjenik je finaliziran. Očekuje se dostava opreme i programa za odvojeno evidenciju i službeno donošenje cjenika kako bi se započelo s navedenom mjerom. |
| 3. | Provedba aktivnosti predviđenih Programom izobrazno-informativnih aktivnosti o održivom gospodarenju otpadom | Da  Ova mjera se provodi kontinuirano kroz godine |
| 4. | Izobrazba svih sudionika uključenih u nadzor gospodarenja otpadom | Da  Ova mjera se provodi kontinuirano kroz godine |
| 5. | Interventno prikupljanje i zbrinjavanje morskog otpada | Da  Kontinuirano se provodi svake godine |

1. **ZAKLJUČAK**

*Kao i do sada putem edukativno-informativnih aktivnosti informirati stanovnike grada ali i gospodarske subjekte o važnosti odgovornog gospodarenja otpadom sprječavanju nastanka otpada na njegovom izvoru – u kućanstvima i na radnim mjestima. Korisnike savjetujemo o tome da razmisle prilikom kupovine o stvarima koje kupuju, o ambalaži u kojoj je predmet kupovine zapakiran, korištenju proizvoda koji se mogu reciklirati, smanjenju korištenja jednokratnih proizvoda, korištenje povratne ambalaže, poticanju ponovne upotrebe i sl.*

KLASA: 363-01/18-01/18

URBROJ: 2147/01-01/4-18-2

Makarska, 08. svibnja 2018. godine

Gradonačelnik

Jure Brkan, dipl.oec.