**O b r a z l o ž e n j e**

1. **Pravni okvir za donošenje Statuta Grada Makarske:**

Hrvatski Sabor je dana 8 . prosinca 2017. godine donio Zakon o izmjenama i dopunama Zakona o lokalnoj i područnoj (regionalnoj) samoupravi koji je objavljen u Narodnim novinama br. 123/17 dana 12. prosinca 2017. godine i stupio na snagu 13. prosinca 2017. godine.

Sukladno odredbama navedenog zakona propisana je obveza jedinica lokalne i područne (regionalne) samouprave da u roku 60 dana usklade svoje statute. Shodno navedenom pristupilo se usklađenju Statuta Grada Makarske i Gradsko vijeće Grada Makarske je na 6. sjednici održanoj 30. siječnja 2018. godine donijelo Odluku o pristupanju promjeni Statuta Grada Makarske (Glasnik Grada Makarske, br. 1/18).

S obzirom na trenutno važeći Statut Grada Makarske Glasnik Grada 8/09, 13/09, 2/13, 8/13, 9/13-pročišćeni tekst i 21/17 kako bi se izbjeglo nejasnoće koje su odredbe na snazi pristupilo se izradi cjelovitog teksta Statuta Grada Makarske.

1. **Pitanja koja se rješavaju statutarnom odlukom:**
2. Referendum – rok za dostavu zaprimljenog prijedloga za raspisivanje referenduma
3. Trajanje mandata članova predstavničkog tijela – usklađivanje s odredbama Zakona o lokalnim izborima
4. Prava članova predstavničkog tijela – opravdani, neplaćeni izostanak s posla
5. Referendum za opoziv gradonačelnika – pravo članova predstavničkog tijela za predlaganje donošenja odluka o raspisivanju referenduma, novi rokovi za podnošenje prijedloga
6. Raspolaganje imovinom – ovlasti gradonačelnika
7. Objava odluke o imenovanju i razrješenju predstavnika jedinice lokalne samouprave u tijelima pravnih osoba
8. Osnivanje mjesnih odbora – ovlašteni predlagatelji
9. Raspuštanje mjesnog odbora – odluka predstavničkog tijela
10. Predlaganje proračuna – ovlasti gradonačelnika
11. **Izmjene u prijedlogu Statuta Grada Makarske u odnosu na trenutno važeći:**
12. U članku 2. se sukladno ranije donesenim izmjenama iz Glasnika 21/17 uz postojeća naselja dodaju naselja *„Makar i Kotišinu“* (ova izmjena nije vezana uz zakonsku obvezu već se implementira kako bi se uključilo ranije izmjene Statuta).
13. U članku 23. se odredba da prijedlog za raspisivanje referenduma može dati 1/3 vijećnika mijenja i glasi: *„2/3 vijećnika“.*
14. U članku 24. stavak 1. briše se točka i dodaje *„ili 2/3 vijećnika“.*

U stavku 2. u roku od 8 dana mijenja se i glasi *„u roku od 30 dana“*

1. U članku 39. stavak 2. iza riječi mandat članova gradskog vijeća traje postojeći tekst se briše i dodaje *„ do dana stupanja na snagu odluke Vlade Republike Hrvatske o raspisivanju sljedećih redovnih izbora koji se održavaju svake četiri godine sukladno odredbama zakona kojim se uređuju lokalni izbori, odnosno do dana stupanja na snagu odluke Vlade Republike Hrvatske o raspuštanju predstavničkog tijela sukladno odredbama zakona a počinje danom konstituiranja Gradskog vijeća“*

Dodaje se stavak 5. koji glasi: *„Vijećnik ima pravo na opravdani izostanak s posla radi sudjelovanja u radu predstavničkog tijela i njegovih radnih tijela.“*

1. U članku 42. točka 7. shodno izmjenama u Poslovniku o radu Gradskog vijeća broja radnih tijela Gradskog vijeća i načina biranja članova odbora iz reda vijećnika potrebno je izmijeniti odredbu o obvezama vijećnika koja sada glas glasi prihvatiti se članstva u najviše 2 radna tijela u koje ga izabere Gradsko vijeće i koja po novome glasi: *“prihvatiti se članstva u radnim tijelima u koje ga izabere Gradsko vijeće“.*
2. U članku 49. stavak 2. točka 4. riječ ostalo zamjenjuje se riječ *ostalom* riječju *„drugom“* te iza riječi ako je stjecanje i otuđivanje nekretnina i pokretnina dodaju se riječi *„drugom raspolaganju“* a brišu riječi *raspolaganje ostalom.*
3. U članku 71. stavak 1. iza naziva mjesnih odbora u točkama 1-7 briše se opisni dio kojim je određeno područje mjesnog odbora. Naime, u članku 71. stavak 2. je određeno kako se područje mjesnih odbora određuje posebnom odlukom Gradskog vijeća i prikazuje na kartografskom prikazu koji je sastavni dio te odluke. Članovi Odbora su na 4. sjednici naložili da se provjeri da li postoji posebna odluka Gradskog vijeća o određivanju područja i granica mjesnih odbora na području grada Makarske iz članka 71. stavak 2. Statuta Grada Makarske i ako navedena odluka postoji da se onda iz članka 71. stavak 1. gdje su određeni mjesni odbori na području Grada Makarske izbriše dio koji se odnosi na opisne granice istih jer je suvišan a prilikom svake izmjene granica zahtijeva izmjenu Statuta Grada Makarske. S obzirom da postoji Zaključak o teritorijalnoj razdiobi Makarske na mjesne odbore (Glasnik Grada Makarske 8/95) postupilo se sukladno zaključku Odbora.
4. U članku 72. stavak 1. mijenja se i glasi: *„ Inicijativu i prijedlog za osnivanje mjesnog odbora može dati 10% građana upisanih u popis birača za područje za koje se predlaže osnivanje mjesnog odbora, 2/3 vijećnika te gradonačelnik.“*

Stavak 2. mijenja se i glasi: *„ U slučaju da prijedlog iz stavka 1. ovog članka daju građani prijedlog se dostavlja u pisanom obliku gradonačelniku.“*

1. U članku 87. stavak 2. sadašnja odredba Gradonačelnik može u postupku provođenja nadzora nad zakonitošću rada mjesnog odbora raspustiti Vijeće mjesnog odbora ako ono učestalo krši odredbe ovog Statuta, pravila mjesnog odbora i ne izvršava povjerene mu poslove mijenja se i glasi: *„ Gradonačelnik može u postupku provođenja nadzora nad zakonitošću rada mjesnog odbora uputiti prijedlog predstavničkom tijelu da raspusti Vijeće mjesnog odbora ako ono učestalo krši odredbe ovog Statuta, pravila mjesnog odbora i ne izvršava povjerene mu poslove“.*
2. U članku 89. stavak 1. riječ domaćina mijenja se riječju *„gospodara“.*
3. U članku 90. stavak 2. točka 7. riječi *„ i dotacije“* brišu se.
4. U članku 93. dodaje se novi stavak 2. koji glasi: *„ Gradonačelnik je dužan kao jedini ovlašteni predlagatelj, utvrditi prijedlog proračuna i podnijeti ga Gradskom vijeću na donošenje u roku utvrđenom posebnim zakonom.“*

U stavku 2. koji sada postaje stavak 3. iza zareza se mijenja tekst i glasi: *„Gradsko vijeće na prijedlog gradonačelnika do 31. prosinca donosi odluku o privremenom financiranju na način i postupku propisanim zakonom i to najduže za razdoblje od prva tri mjeseca proračunske godine.“*

1. U članku 99. tekst iza riječi Statut mijenja se i glasi: „ *, te nadzire zakonitost rada upravnih tijela.“*
2. U članku 111. stavak 2. mijenja se i glasi: *„ Stupanjem na snagu ovog Statuta prestaje važiti Statut Grada Makarske („Glasnik Grada Makarske“, br. 8/09, 13/09, 2/13, 8/13, 9/13 i 21/17).*

**Predsjednik Odbora za statutarno-pravna pitanja**

Marko Raos, dipl.ing., v.r.